CELEX: C2004/262/33
Language: lt
Date: 2004-10-23 00:00:00
Title: Byla C-353/04 Bundesfinanzhof (Vokietija) 2004 m. liepos 22 d. nutartimi pateiktas prašymas priimti prejudicinį sprendimą byloje Nowaco Germany GmbH prieš Hauptzollamt Hamburg-Jonas

23.10.2004   
            
            
               LT
            
            
               Europos Sąjungos oficialusis leidinys
            
            
               C 262/19
            
         Bundesfinanzhof (Vokietija) 2004 m. liepos 22 d. nutartimi pateiktas prašymas priimti prejudicinį sprendimą byloje Nowaco Germany GmbH prieš Hauptzollamt Hamburg-Jonas
   (Byla C-353/04)
   (2004/C 262/33)
   Bundesfinanzhof 2004 m. liepos 22 d. nutartimi kreipėsi į Europos Bendrijų Teisingumo Teismą su prašymu, kurį Teisingumo Teismo sekretoriatas gavo 2004 m. rugpjūčio 16 d., priimti prejudicinį sprendimą byloje Nowaco Germany GmbH prieš Hauptzollamt Hamburg-Jonas.
   Bundesfinanzhof prašo Teisingumo Teismo atsakyti į šiuos klausimus:
   
               1)
            
            
               Ar gali būti taikomas 1991 m. birželio 5 d. Komisijos reglamentas (EEB) Nr. 1538/91 (1), nustatantis išsamias Reglamento (EEB) Nr. 1906/90 dėl tam tikrų prekybos paukštiena standartų įgyvendinimo taisykles, nustatant, ar prekė, kuriai eksportuoti prašoma leidimo, atitinka prekybai įprastą kokybę?
            
         
               2)
            
            
               Jei į 1) klausimą būtų atsakyta teigiamai:
               
                           a)
                        
                        
                           Ar taikomas 1992 m. spalio 12 d. Tarybos reglamento (EEB) Nr. 2913/92 (2), nustatančio Bendrijos muitinės kodeksą, 70 straipsnis, kai reikia nustatyti, ar prekė, kuriai eksportuoti prašoma leidimo, atitinka prekybai įprastą kokybę?
                        
                     
                           b)
                        
                        
                           Ar Reglamento (EEB) Nr. 2913/92 70 straipsnio 1 dalies pirmoje pastraipoje nustatyta vienodos kokybės prezumpcija taikoma ir tuo atveju, kai buvo patikrintas tik prekių pavyzdys, tačiau taikytinos Bendrijos teisės nuostatos toleruoja tam tikrą kiekinį prekių trūkumą ir atitinkamai reikalauja bei aiškiai nurodo patikrinti tam tikrą mažiausią kiekį prekių pavyzdžių tam, kad būtų nustatyta, ar laikomasi leistinų ribų?
                        
                     
         
               3)
            
            
               Jei ir į 2 a) ir b) klausimus būtų atsakyta teigiamai:
               Kokias pasekmes turi anksčiau minėta vienodos kokybės prezumpcija visų deklaracijoje išvardintų prekių atžvilgiu tuo atveju, jei patikrinus iš vienos eksporto siuntos paimtus kelis pavyzdžius, buvo nustatyta, kad dalis jų atitinka prekybai įprastą kokybę, o dalis – priešingai – prekybai įprastos kokybės neatitinka?
            
         
      (1)  OL L 143, p. 11
   
      (2)  OL L 302, p. 1